wickkiey/tamil-wikipedia-chunked huggingface dataset:
# மலாய் குருகு

## பாதுகாப்பு

இந்த பறவை ஒரு பெரிய வாழும் பரப்பைக் கொண்டுள்ளது. மேலும் இதன் உலகளாவிய எண்ணிக்கை 2,000 முதல் 20,000 வரை இருக்கலாம் என கருதப்படுகிறது. இதன் எண்ணிக்கைப் போக்கு தெரியவில்லை, ஆனால் இது தீவாய்ப்பு இனங்கள் என்ற நிலைக்கான அளவுகோல்களை நிறைவு செய்யவில்லை.
# மனோகர் தாசு

**மனோகர் தாசு** (*Manohar Das*) 1582-1624 ஆம் ஆண்டுகள் காலத்தில் முகலாயர் பாணியில் ஓவியம் தீட்டிய ஓர் இந்து ஓவியர் ஆவார். மனோகர் அல்லது மனுகர் என்ற பெயராலும் இவர் அறியப்பட்டார்.  
மனோகரின் தந்தை பசவன், மனோகர் வளர்ந்த முகலாயப் பேரரசரின் அரசவையில் தலைமை ஓவியராக இருந்தார். தந்தை இவருக்கு ஓவியக்கலையை பற்றி இவருக்கு அறிவுறுத்தியிருக்கலாம், பின்னர் மனோகர் அரசவை ஓவியராகவும் ஆனார். இவரது ஆரம்பகால படைப்புகள் அக்பருக்காக வரையப்பட்டன, பின்னர் இவர் அக்பரின் மகனும் வாரிசுமான சகாங்கீருக்காக வரைந்தார், மனோகரின் படைப்புகள் அரச குடும்பங்களையும் அரசவை வாழ்க்கையையும் பெரும்பாலும் சித்தரித்தன. மனோகர் தாசின் சில படைப்புகளை பிரித்தானிய அருங்காட்சியகம் மற்றும் விக்டோரியா மற்றும் ஆல்பர்ட்டு அருங்காட்சியகங்களில் காணலாம்.
# அலோர் ஸ்டார் தொடருந்து நிலையம்

**அலோர் ஸ்டார் தொடருந்து நிலையம்** (ஆங்கிலம்: *Alor Setar Railway Station* மலாய்: *Stesen Keretapi Alor Setar*); சீனம்: 亚罗士打火车站) என்பது தீபகற்ப மலேசியா, கெடா மாநிலத்தின் தலைநகரமான அலோர் ஸ்டார் நகரில் உள்ள ஒரு தொடருந்து நிலையம் ஆகும். இந்த நிலையம் அலோர் ஸ்டார் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் தலைநகரமான அலோர் ஸ்டார் மாநகரில் இந்த நிலையம் உள்ளது.
# அலோர் ஸ்டார் தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக அலோர் ஸ்டார் நகரில் புதிய தொடருந்து நிலையம் கட்டப்பட்டது. 2015-ஆம் ஆண்டில் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது.  
புதிய நவீன நிலையத்தைக் கட்டுவதற்கு வசதியாக, தனித்துவமான கடிகாரக் கோபுரத்துடன் கூடிய பழைய தொடருந்து நிலையம், 29 ஜனவரி 2013-இல் மூடப்பட்டது.
# அலோர் ஸ்டார் தொடருந்து நிலையம்

## பொது

### தற்காலிக நிலையம்

பழைய நிலையத்திற்கு எதிரே ஒரு தற்காலிக நிலையம், தஞ்சோங் பெண்டகாரா சாலையில் கட்டப்பட்டது. அந்தத் தற்காலிக நிலையம், 12 ஜூன் 2014-இல் புதிய நிலையம் செயல்படத் தொடங்கும் வரை செயல்பாட்டில் இருந்தது.  
பழைய நிலையம் பாதுகாக்கப்பட்டு வடுகிறது. தற்போது உணவகம் மற்றும் சிற்றுண்டி சாலையாக மாற்றப்பட்டுள்ளது.
# அலோர் ஸ்டார் தொடருந்து நிலையம்

## பொது

### இந்து ஆலயம்

2020-ஆம் ஆண்டில், தொடருந்து நிலையத்தின் நுழைவாயிலில் அமைந்திருந்த நூற்றாண்டு பழமையான இந்து ஆலயம், சாலைத் திட்டத்திற்கு வழி வகுக்கும் வகையில் இடிக்கப்பட்டது.  
20-ஆம் நூற்றாண்டின் முற்பகுதியில் பட்டர்வொர்த் நகரில் இருந்து வடக்கு எல்லைக்கு தொடருந்து வழித்தடங்களை அமைத்த இந்திய தொழிலாளர்களால் அந்த ஆலயம் கட்டப்பட்டது.  
இந்த ஆலயம் 2011-இல் மலேசியத் திரைப்படமான ’ஓம்பாக் ரிண்டு’ (*Ombak Rindu*) எனும் திரைப்படத்தில் இடம்பெற்று உள்ளது.
# நேரு அறிவியல் தொழில்நுட்ப அருங்காட்சியகம்

**நேரு அறிவியல் தொழில்நுட்ப அருங்காட்சியகம்** (*Nehru Museum of Science and Technology*) என்பது இந்தியாவின் மேற்கு வங்கத்தில் உள்ள காரக்பூரில் உள்ள அருங்காட்சியகம் ஆகும். இது 1990-ல் ஹிஜ்லி தடுப்பு முகாம் கட்டிடத்தில் நிறுவப்பட்டது. பின்னர் இந்திய தொழில்நுட்பக் கழகம்-காரக்பூர் பாரம்பரிய கட்டிடத்திற்கு மாற்றப்பட்டது. இக்கட்டடம் ஹிஜ்லி சகீத் பவன் என்று பெயரிடப்பட்டது. 1930களில் சுதந்திரப் போராட்ட வீரர்களைக் காவலில் வைக்க இந்தியாவில் பிரித்தானிய ஆட்சியாளர்களால் பைசண்டைன் கட்டிடக்கலைக்கு ஒத்ததாக இருக்கும் இந்த அற்புதமான கட்டிடம் பயன்படுத்தப்பட்டது.
# நேரு அறிவியல் தொழில்நுட்ப அருங்காட்சியகம்

## கட்டிட வரலாறு

அந்த நாட்களில் நாடு முழுவதும் சில தடுப்பு முகாம்கள் இருந்தபோதிலும், சிறை வளாகத்திற்குள் காவல்துறையின் துப்பாக்கிச் சூட்டில் இரண்டு கைதிகள் இறந்ததைக் கண்டது ஹிஜ்லி தடுப்பு முகாம் மட்டுமே. இரவீந்திரநாத் தாகூர், சுபாஷ் சந்திர போஸ் மற்றும் பல முக்கிய தேசிய பிரமுகர்கள் தங்கள் கோபத்தைப் பதிவு செய்ய, இந்த சம்பவம் கடுமையான எதிர்ப்பிற்கு வழிவகுத்தது. சுதந்திரத்திற்குப் பிறகு, இந்த கட்டிடம் முதல் இந்திய தொழில்நுட்ப நிறுவனம் (ஆரம்பத்தில் உயர் தொழில்நுட்ப நிறுவனம் என்று அறியப்பட்டது) அமைக்கப் பயன்படுத்தப்பட்டது.
# நேரு அறிவியல் தொழில்நுட்ப அருங்காட்சியகம்

## அருங்காட்சியகத்தின் உள்ளடக்கங்கள்

நேரு அறிவியல் தொழில்நுட்ப அருங்காட்சியகத்தில் இந்தியா முழுவதும் உள்ள பல்வேறு நிறுவனங்கள் மற்றும் அமைப்புகளிடமிருந்து சேகரிக்கப்பட்ட தொழில்நுட்ப மாதிரிகள் உட்படப் பல உட்புற கண்காட்சிகள் உள்ளன. அருங்காட்சியகத்திற்கு வெளியே உள்ள பூங்காவில் 14 திறந்தவெளி விளக்ககாட்சிகள் மற்றும் போர் விமானம் மற்றும் நீராவி இயந்திரம் உட்பட வெளிப்புற கண்காட்சிகள் உள்ளன. இந்த அருங்காட்சியகத்தில் நிறுவனம் மற்றும் மிட்னாபூர் மாவட்டத்தின் வரலாறு தொடர்பான ஆவணங்களைக் காண்பிக்கும் ஒரு காப்பக அறை உள்ளது.
# நேரு அறிவியல் தொழில்நுட்ப அருங்காட்சியகம்

## மேலும் பார்க்கவும்

- சுவாமி விவேகானந்தர் கோளரங்கம், மங்களூர்
# அந்தராங் பாலின சுகாதார தகவல் கலைக்கூடம்

**அந்தராங் பாலின சுகாதார தகவல் கலைக்கூடம்** (*Antarang – Sex Health Information Art Gallery*) என்பது **அந்தராங் அருங்காட்சியகம்** என்றும் அழைக்கப்படுகிறது. இது மனித உடல், பாலியல் மற்றும் எயிட்சு பற்றி இளைஞர்களுக்கும் முதியவர்களுக்கும் கற்பிப்பதற்காக அர்ப்பணிக்கப்பட்டது. தெற்காசியாவிலேயே உள்ள இந்த வகையான அருங்காட்சியகம் இதுவாகும். எயிட்சு நோயாளிகள் அதிகரித்ததைத் தொடர்ந்து பெருநகர மும்பை மாநகராட்சி மற்றும் மும்பை மாவட்ட எயிட்சு கட்டுப்பாட்டுச் சங்கம் & மருத்துவர் பிரகாஷ் சாரங் ஆகியோரின் கூட்டு முயற்சியின் விளைவாக 2002ஆம் ஆண்டு மும்பையில் இந்த அருங்காட்சியகம் நிறுவப்பட்டது. 2008ஆம் ஆண்டில், இந்த அருங்காட்சியகத்தினை சுற்றுலா நகரமான கோவாவுக்கு மாற்றத் திட்டமிடப்பட்டது, அங்கு சாரங் தனது பணிக்கு நல்ல வரவேற்பு கிடைக்கும் என்று நம்பினார். இருப்பினும், 2013ன் நிலவரப்படி, அது இன்னும் திறக்க வாய்ப்பில்லாமல் உள்ளது.  
இந்த அருங்காட்சியகத்தின் சேகரிப்பில் இனப்பெருக்க செயல்முறையின் காட்சி, பாதுகாப்பான பாலுறவு முட்டுகள் மற்றும் பால்வினை நோய்களின் பல முழுமையான படங்கள் உள்ளன. கூடுதலாக, 20 சிற்பங்கள் கண்காட்சியின் ஒரு பகுதியாகவும் உள்ளன. இவை பார்வையாளர்களுக்கு மனித வடிவம், உடலுறவு மற்றும் எயிட்சு பற்றிக் கற்பிக்கின்றன. அருங்காட்சியகம் உள்ளூர் குழுக்களுக்கு பாலியல் கல்வியினைக் கற்பித்து வருகின்றது. இதன் வழக்கமான வாடிக்கையாளர்கள் விபச்சாரிகள் மற்றும் அவர்களின் வாடிக்கையாளர்கள் ஆவர்.
# கோல்கர் அருங்காட்சியகம்

**கோல்கர் அருங்காட்சியகம்** (*Golghar Museum*) இந்தியாவின் போபாலில் உள்ள ஒரு அருங்காட்சியகம் ஆகும். இது நவாப் காலத்திலிருந்து பல்வேறு கலைப்பொருட்கள், கைவினைப்பொருட்கள் மற்றும் சமூக வாழ்க்கையைக் காட்சிப்படுத்துகிறது. இந்த அருங்காட்சியகம் ஏப்ரல் 2013-ல் கலாச்சார அமைச்சர் இலட்சுமிகாந்த் சர்மாவால் திறந்து வைக்கப்பட்டது. இங்குள்ள முக்கிய சேகரிப்புகள் போபால் இராச்சியத்தின் கலாச்சார மற்றும் அரசியல் வரலாற்றைக் குறிக்கின்றன.
# காடப்புறா கலைக்குழு

**காடப்புறா கலைக்குழு** (*Kadapuraa Kalaikuzhu*) 2023 ஆம் ஆண்டு ராஜா குருசாமியின் எழுத்து இயக்கத்தில் வெளிவந்த தமிழ்த் திரைப்படமாகும்.இப்படத்தில்முனீஷ்காந்த் ராமதாஸ்,காளி வெங்கட்,மைம் கோபி,ஹரி கிருஷ்ணன் ஆகியோர்முக்கிய வேடங்களில் நடித்திருந்தனர்.இப்படத்தை சக்தி சினி புரொடக்சன்ஸ் என்ற பதாகைப் பெயரில் முருகானந்தம் வீரராகவன் மற்றும் சண்முகப்பிரியா முருகானந்தம் தயாரித்தனர்.திரைப்படம் 2023 சூலை 7 அன்று திரையரங்குகளில் வெளியிடப்பட்டது.
# காடப்புறா கலைக்குழு

## நடிகர்கள்

- முனீஷ்காந்த் ராமதாஸ்
- காளி வெங்கட்
- மைம் கோபி
- ஹரி கிருஷ்ணன்
- சிறீலேகா இராசேந்திரன்
- சுவாதி முத்து
- சூப்பர் குட் சுப்பிரமணி
- ஆந்தகுடி இளையராசா
# காடப்புறா கலைக்குழு

## தயாரிப்பு

திரைப்படத்தின் ஒளிப்பதிவை வினோத் காந்தியும் படத்தொகுப்பை இராம் கோபியும் மேற்கொண்டனர். திரைப்படத்தின் முன்னோட்டம் 2023 சூன் 19 அன்று வெளியிடப்பட்டது.
# காடப்புறா கலைக்குழு

## பாடல்கள்

இப்படத்திற்கு கென்றி இசையமைத்திருந்தார்.
# காடப்புறா கலைக்குழு

## வரவேற்பு

மாலை மலரின் ஒரு விமர்சகர், "காடப்புறா கலைக்குழுவை இரசிக்க முடியும்". என்று கூறினார்.தினத்தந்தியின் ஒரு விமர்சகர் "மேற்கத்திய இசையின் வருகையால் நாட்டுப்புறக் கலைகள் அழிந்து, அதை நம்பி வாழும் மக்களின் வாழ்வாதாரம் கவலைக்கிடமாகிவிட்டதைப் பற்றிய வாழ்க்கை வரலாற்றுக் கதையை இயக்குநர் இராஜா குருசாமி சொல்ல முயன்றிருக்கிறார்." என்று கூறினார்.இந்து தமிழ் திசையின் ஒரு விமர்சகர் ஐந்து மதிப்பீட்டிற்கு 2/5 மதிப்பிட்டு, "இந்தக் கலைஞர்களின் குழு கிராமியக் கலைகளின் நிலையைப் பேசுவதால் ஈர்க்கிறது" என்று எழுதினார்.தினமலர் விமர்சகர் ஒருவர் ஐந்து மதிப்பீடுகளுக்கு 2/5 மதிப்பீடுகளைக் கொடுத்து கலவையான விமர்சனங்களை அளித்தார்.
# எக்சுக்கதிர் உமிழ்வு கதிர்நிரல் பதிப்பி

**எக்சுக்கதிர் உமிழ்வு கதிர்நிரல் பதிப்பி** (X - ray emission spectroscopy) என்பது எக்சுக்கதிர் கதிர்நிரல் பதிப்பியின் ஒரு வடிவமாகும் , இதில் எக்சுக்கதிரின் கதிர்நிரல் வரிகள் , எக்சுக்கதிர் வரி ஆற்றல், அதன் கிளை விகிதங்களின் மீது வேதியியல் சூழலின் தாக்கத்தை பகுப்பாய்வு செய்யபோதுமான சிறப்பு பிரிதிறனுடன் அளக்கப்படுகின்றன. இது மின்னன்களை அவற்றின் கூட்டிலிருந்து வெளியேறும் படி கிளரச் செய்து, மீளிணையும் மின்னன்களில் இருந்து உமிழப்படும் ஒளியன்களைக் கணித்து செய்யப்படுகிறது.  
பல வகையான XES அமைப்புகள் உள்ளன. அவற்றில் ஒருவகை, ஒத்ததிர்வு அல்லாத XES (XES) எனப்படும், இவ்வகையில் <math>K_{\beta}</math>- அளவீடுகளும் இணைதிறம் முதல் அகடு வரையிலான (VtC/V2C) - அளவீடுகளும் மேலும் (<math>K_{\alpha}</math>)- அளவீடுகளும் அடங்கும்; மற்றொரு வகை, ஒத்ததிர்வு XES (RXES அல்லது RIXS) எனப்படும்;, இதில் XXAS+XES 2d-அளவீடு, உயர் பிரிதிறன் XAS, 2p3d RIXS, இணைந்த மொசாபவுர் XES- அள்விடுகள் ஆகியவை அடங்கும். கூடுதலாக, *மென் எக்சுக்கதிர் உமிழ்வு கதிர்நிரல் பதிப்பி* (SXES) பொருட்களின் மின்னன் அமைப்பைத்தீர்மானிக்க பயன்படுத்தப்படுகிறது.
# எக்சுக்கதிர் உமிழ்வு கதிர்நிரல் பதிப்பி

## வரலாறு

முதல் XES சோதனைகள் 1924 இல் இலிந்து, இலந்துகிசுட்டு ஆகியோரால் வெளியிடப்பட்டன
# எக்சுக்கதிர் உடனொளிர்வு

**எக்சுக்கதிர் உடனொளிர்வு** *(X-ray fluorescence)* என்பது உயர் ஆற்றல் எக்ஸ் - கதிர்கள் அல்லது காமா கதிர்களால் கிளர்த்தப்படும்போது, கிளர்த்தப்பட்ட ஒரு பொருளிலிருந்து வெளிவரும் " இரண்டாம் நிலை " (அல்லது உடனொளிர் ) எக்சுக்கதிர் பாங்கு உமிழ்வு ஆகும். இந்த நிகழ்வு தனிமப் பகுப்பாய்வுக்கும் வேதியியல் பகுப்பாய்வுக்கும் பரவலாகப் பயன்படுத்தப்படுகிறது . குறிப்பாக உலோகங்கள் , கண்ணாடி, வெங்களிப்பாண்டங்கள் ஆய்விலும், கட்டிடப் பொருட்களின் ஆய்விலும் , புவி வேதியியல் , தடயவியல் அறிவியல் , தொல்லியல்யாய்விலும் ஓவியங்கள் போன்ற கலைப் பொருட்களின் ஆராய்ச்சியிலும் பயன்படுத்தப்படுகிறது.
# நீதித்துறை அருங்காட்சியகம், ஒரிசா உயர்நீதிமன்றம்

**நீதித்துறை அருங்காட்சியகம், ஒரிசா உயர்நீதிமன்றம்** (*Museum of Justice, Orissa High Court*) என்பது ஒடிசாவில் நீதித்துறையின் கடந்த காலத்திலிருந்து இன்று வரையிலான பயணத்திற்கு அர்ப்பணிக்கப்பட்ட அருங்காட்சியகமாகும். இந்த அருங்காட்சியகத்தில் பிரித்தானிய இராச்சியம் தொடங்கி இந்தியச் சட்ட அமைப்பு பற்றிய பல்வேறு பொருள்கள் காட்சிப்படுத்தப்பட்டு உள்ளன. இந்த அருங்காட்சியகம் ஒடிசாவில் சட்ட அமைப்பின் பரிணாம வளர்ச்சியைக் காட்டுகிறது.
# நீதித்துறை அருங்காட்சியகம், ஒரிசா உயர்நீதிமன்றம்

## வரலாறு

அருங்காட்சியகத்தைப் புதுப்பிக்கும் யோசனை ஒரிசா உயர் நீதிமன்றத்தின் தலைமை நீதிபதி (2023) முனைவர் எசு. முரளிதர் என்பவருடையது. ஒரிசா உயர் நீதிமன்றத்தின் தலைமை நீதிபதி முனைவர் எசு. முரளிதர் தலைமையில், இந்த அருங்காட்சியகம் புதுப்பிக்கப்பட்டு, ஒடிசா ஆளுநர் பேராசிரியர் கணேசிலால் அவர்களால் மீண்டும் 2023 பிப்ரவரி 25 அன்று திறக்கப்பட்டது. இந்த அருங்காட்சியகத்தில் 1500 பொருட்கள் உள்ளன. இந்த அருங்காட்சியகத்தில் பல்வேறு வகையான பொருட்கள் உள்ளன. ஒடிசாவின் சுதந்திரப் போராட்ட வீரர்களின் விசாரணை மற்றும் தண்டனை தொடர்பான பல கோப்புகளும், புகைப்படங்களும் அருங்காட்சியகத்தின் ஒரு பகுதியாக உள்ளன. அருங்காட்சியகத்தின் கருப்பொருள் மாடங்கள் ஒரிசா உயர் நீதிமன்றத்தின் எண்ணிம காலவரிசை மற்றும் நீதிமன்றத்தின் புகைப்படம் மற்றும் வரைகலை மாதிரி மற்றும் தொடக்கத்திலிருந்து அதன் வளர்ச்சி ஆகியவை உள்ளன.  
"இது உலகின் எட்டாவது அதிசயம். இதைச் சுற்றி வரும்போது நாடு பெருமைப்படும்" எனப் பேராசிரியர் கணேஷி லால் அருங்காட்சியகத்தைத் திறந்து வைத்து உரையாற்றும் போதே தெரிவித்தார்.  
இந்த அருங்காட்சியகம் கட்டாக்கில் உள்ள குயிலா கோட்டையில், பாராபதி குயிலா (கோட்டை) வரலாற்று சிறப்பு வாய்ந்த வளாகத்திற்குள் அமைந்துள்ளது.
# நீதித்துறை அருங்காட்சியகம், ஒரிசா உயர்நீதிமன்றம்

## கண்காட்சிகள்

அருங்காட்சியகத்தில் உள்ள சில குறிப்பிடத்தக்கப் பொருட்கள்:  
- ஒடிசாவின் புகழ்பெற்ற வழக்கறிஞர்களின் பட்டியல்
- இலட்சுமண நாயக் தண்டனை வழக்கு
- மாதிரி நீதிமன்றம்
- முன்னாள் தலைமை நீதிபதிகளின் புகைப்படங்கள்
- நீதிமன்ற ஆடைகள் மற்றும் நீதிபதிகளின் பயன்படுத்தும் தாங்கிகள்
# நீதித்துறை அருங்காட்சியகம், ஒரிசா உயர்நீதிமன்றம்

## அதிகாரப்பூர்வ இணையதளம்

- ஒரிசா உயர் நீதிமன்றம்
# மலபார் குக்குறுவான்

**மலபார் குக்குறுவான்**(*Malabar barbet*)(*சைலோபோகன் மலபாரிகசு*) என்பது இந்தியாவின் மேற்குத் தொடர்ச்சி மலையைப் பூர்வீகமாகக் கொண்ட ஆசியக் குக்குறுவான் ஆகும்
# மலபார் குக்குறுவான்

## விளக்கம்

பிற சிற்றினங்களைக் காட்டிலும் விரைவாக ஒலிக்கும் அழைப்பினை இவைக் கொண்டுள்ளன.
# மலபார் குக்குறுவான்

## பரவலும் வாழிடமும்

இந்தச் சிற்றினம் மேற்குத் தொடர்ச்சி மலைகளில் கோவாவின் தெற்கிலிருந்து கேரளாவின் தென்பகுதி வரை ஈரமான பசுமையான காடுகளில் முக்கியமாகக் கடல்மட்டத்திலிருந்து 1200 மீட்டர் உயரமான பகுதிகளில் காணப்படுகிறது. காபி தோட்டங்களிலும் இவை காணப்படுகின்றன. இவை பெரும்பாலும் பழம்தரும் *பிகசு* சிற்றினங்கள், பச்சைப் புறா மற்றும் மைனாக்களின் மந்தைகளுடன் காணப்படுகின்றன.
# மலபார் குக்குறுவான்

## நடத்தை மற்றும் சூழலியல்

### இனப்பெருக்கம்

இந்த பறவைகள் பொதுவாக இனப்பெருக்க காலத்தில் இணையாகக் காணப்படுகின்றன. ஆனால் இனப்பெருக்கம் இல்லாத பருவத்தில் கூட்டமாக இருக்கும். பறக்கும் போது, இவற்றின் நேரான மற்றும் விரைவான பறக்கும் பண்பு வானம்பாடிகளை ஒத்திருக்கும். இனப்பெருக்க காலம் முக்கியமாக மழைக்கு முன்னதாக பிப்ரவரி-மார்ச் ஆகும். கூடுகளை மெல்லிய கிளைகளின் அடிப்பகுதியில் அமைக்கின்றது. கூடமைக்க சுமார் 18 நாட்கள் ஆகும். இந்த கூடு துளைகள் பெரும்பாலும் பெரிய குக்குறுவான்களால் அழிக்கப்படுகின்றன. இவை துளையைப் பெரிதாக்க முயற்சி செய்யலாம். ஒவ்வொரு ஆண்டும் ஒரு கூட்டினை அமைக்கின்றது. ஒருமுறை இரண்டு முட்டைகள் வரை இடப்படுகின்றன. இவை 14 முதல் 15 நாட்கள் வரை அடைகாக்கும். முட்டைகள் பனை அணில்களால் (*பன்னம்புலசு* சிற்றினம்) வேட்டையாடப்படலாம். மேலும் இவை பொதுவாக முதிர்ச்சியடைந்த பறவைகளால் துரத்தப்படுகின்றன. குஞ்சு பொரிக்காத முட்டைகள் பெற்றோர்களால் அகற்றப்படுகின்றன. முதல் வாரத்தில் குஞ்சுகளுக்குப் பூச்சிகள் கொடுக்கப்பட்டு அதன் பிறகு பழங்கள் கொடுக்கப்படும். சுமார் 35 நாட்களில் குஞ்சுகள் கூட்டைவிட்டு வெளியேறும்.
# மலபார் குக்குறுவான்

## நடத்தை மற்றும் சூழலியல்

### உணவு

இந்த சிற்றினம் முக்கியமாகப் பழங்களை உண்கிறது. ஆனால் சில சமயங்களில் புழுக்கள், கறையான்கள், எறும்புகள் மற்றும் சிறிய கம்பளிப்பூச்சிகளை உண்ணுகிறது. கேரளாவில், பழம்தரும் மரங்கள் முக்கியமாக *அத்தி* சிற்றினங்கள், குறிப்பாக *பைகசு ரெட்டூசா*, *பைகசு கிப்போசா* மற்றும் *பைகசு சைலா* ஆகும். சிறிய பழங்களை உண்ணும் போது, இவை பழங்களை முழுவதுமாக விழுங்குவதற்குப் பதிலாக, கொத்தி உண்ணும். இனப்பெருக்கம் செய்யாத பருவத்தில், இவை பல்வேறு சிற்றினங்களுடன் உணவு தேடும் மந்தைகளுடன் இணைகின்றன.
# தங்க தொண்டை குக்குறுவான்

**தங்கத் தொண்டை குக்குறுவான்** (*Golden-throated barbet*)(*சைலோபோகன் பிராங்க்லினி*) என்பது தென்கிழக்கு ஆசியாவைச் சேர்ந்த ஆசியக் குக்குறுவான் சிற்றினம் ஆகும். இது வரையிலான உயரத்தில் உள்ள முதன்மையான காடுகளில் வாழ்கிறது. இதன் பரவலான விநியோகம் மற்றும் நிலையான எண்ணிக்கை காரணமாகப் பன்னாட்டு இயற்கைப் பாதுகாப்புச் சங்க சிவப்பு பட்டியலில் தீ வாய்ப்பு கவலை குறைந்த இனமாகப் பட்டியலிடப்பட்டுள்ளது. இது 1842ஆம் ஆண்டில் ஜார்ஜ் ராபர்ட் கிரேவால் முன்மொழியப்பட்ட *மெகலைமா* பேரினத்தில் வைக்கப்பட்டது. இவர் *புக்கோ*விற்குப் பதிலாக இந்தப் பெயரைப் பயன்படுத்தப் பரிந்துரைத்தார். 19 மற்றும் 20 ஆம் நூற்றாண்டுகளில், தங்கத் தொண்டை குக்குறுவான் மாதிரிகள் விவரிக்கப்பட்டுள்ளன:  
- 1875ஆம் ஆண்டில் ஆர்தர் விசுகவுண்ட் வால்டனால் முன்மொழியப்பட்ட *மெகலேமா ராம்சாய்* என்பது கரேன் மலைகளில் சேகரிக்கப்பட்ட தங்கத் தொண்டை குக்குறுவான் ஆகும்.
- 1919ஆம் ஆண்டில் தெற்கு வியட்நாமில் உள்ள லாங்பியன் பீடபூமியில் சேகரிக்கப்பட்ட குக்குறுவான்கள் ஹெர்பர்ட் சி. ராபின்சன் மற்றும் சி. போடன் க்ளோஸ் ஆகியோரால் முன்மொழியப்பட்ட *சயனோப்சு பிராங்க்லினி ஆரிகுலரிசு*
- மலேசியாவின் பேராக்கில் சேகரிக்கப்பட்ட மாதிரிக்காக 1926-ல் சி. போடன் குளோசு மற்றும் பிரடெரிக் நட்டர் சேசன் ஆகியோரால் முன்மொழியப்பட்டது *சயனோப்சு பிராங்க்லினி மைனர்*.
- தாய்லாந்தில் சேகரிக்கப்பட்ட குக்குறுவான் ஜோசப் ஹார்வி ரிலேயால் 1934-ல் முன்மொழியப்பட்ட *சயனோப்சு பிராங்க்லினி டிரான்ஜென்சிசு*  
குக்குறுவான்களின் இன வரலாறு ஆராய்ச்சி, *மெகலைமா* பேரினத்தில் உள்ள பறவைகள் ஒரு கிளையினை உருவாக்குகின்றன. இதில் சுடர் சிறகு குக்குறுவான்கள் அடங்கும். இது *சைலோபோகன்* பேரினத்தில் வைக்கப்பட்ட ஒரே சிற்றினம் ஆகும். இந்த பேரினத்தில் முன்பு வைக்கப்பட்ட குக்குறுவான்கள் *சைலோபோகன்* பேரினத்தின் கீழ் மறுவகைப்படுத்தப்பட்டன. இரண்டு தங்கத் தொண்டை குக்குறுவான் துணையினங்கள் 2014-ல் அங்கீகரிக்கப்பட்டுள்ளன.  
- *சை. பி. பிராங்கிலினி* இமயமலை அடிவாரத்தில் மத்திய நேபாளத்திலிருந்து வடக்கு மியான்மர், லாவோஸ் மற்றும் தென்மேற்கு சீனா வரை காணப்படுகிறது.
- *சை. பி. ராம்சாய்* மத்திய மற்றும் கிழக்கு மியான்மலிருந்து மலாய் தீபகற்பம் வரை காணப்படுகிறது.
# தங்க தொண்டை குக்குறுவான்

## விளக்கம்

தங்கத் தொண்டை குக்குறுவான் மேலே தெளிவான பச்சை நிறத்தில் வெளிர் மஞ்சள் கலந்த பச்சை நிற இறகுகளுடன், நீல நிற இறக்கைகள் மற்றும் வால் அடியில் நீல வரிகளுடன் காணப்படும். இதன் அலகு இருண்ட கருப்பு நிறத்திலும், கண்களைச் சுற்றி கருப்பு நிறமும் காணப்படும். நெற்றி கருஞ்சிவப்பு நிறத்திலும் தொண்டை ஆரஞ்சு நிறத்திலும் இருக்கும். இதன் கால்கள் பச்சை நிறத்தில் இருக்கும். இது நீளமும் எடையும் கொண்டது.
# தங்க தொண்டை குக்குறுவான்

## பரவலும் வாழிடமும்

தங்கத் தொண்டை குக்குறுவான் நேபாளம், இந்தியா, பூட்டான், மியான்மர், தாய்லாந்து, மலேசியா, லாவோஸ், வியட்நாம் மற்றும் சீனாவின் பிரதான நிலப்பகுதிகளில் வசிக்கிறது. வங்காளதேசத்தில் இதன் இருப்பு நிச்சயமற்றது. இது உயரத்தில் வெப்பமண்டல மற்றும் மிதவெப்பமண்டல ஈரமான காடுகளில் வாழ்கிறது.
# தங்க தொண்டை குக்குறுவான்

## ஓசை

ஆணின் அழைப்பு மிகவும் சத்தமாக *புக்வாக்* என அமையும்''.
# கரும்பட்டை குக்குறுவான்

**கரும்பட்டை குக்குறுவான்** (*Black-banded barbet*)(*சைலோபோகன் ஜாவானென்சு*) என்பது மெகலைமிடே குடும்பத்தைச் சேர்ந்த ஒரு பறவை சிற்றினமாகும். இது சாவகம் மற்றும் பாலி தீவுகளில் மட்டுமே காணப்படும் அகணிய உயிரி.  
கரும்பட்டை குக்குறுவானின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# இந்தோசீனா குக்குறுவான்

**இந்தோ சீனா குக்குறுவான்** (*Indochinese barbet*) என்பது **அன்னம் குக்குறுவான்** என்றும் அழைக்கப்படுவது (***Psilopogon annamensis ***(சைலோபோகன் அன்னாமென்சிசு)), மெகலைமிடே குடும்பத்தைச் சேர்ந்த பறவை சிற்றினம் ஆகும். இது வெப்பமண்டல மற்றும் மிதவெப்பமண்டல காடுகளில் வாழ்கிறது. இது லாவோஸ், வியட்நாம் மற்றும் கம்போடியாவில் காணப்படுகிறது. இது கரும்புருவ குக்குறுவானின் துணையினமாகக் கருதப்பட்டது.
# போர்னிய குக்குறுவான்

**போர்னிய குக்குறுவான்** (*Bornean barbet*)(*சைலோபோகன் எக்சிமியசு*) என்பது மெகாலைமிடே குடும்பத்தில் உள்ள பறவை சிற்றினம் ஆகும். இது இந்தோனேசியா மற்றும் மலேசியாவில் காணப்படுகிறது. இங்கு இது போர்னியோ தீவில் காணப்படுகிறது. இதன் இயற்கையான வாழ்விடங்கள் அயன அயல் மண்டலம் அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# நுண் மின் எந்திர அமைப்புகள்

<nowiki/>யின் உள்ளே ஒத்ததிரும் நுண்வளைவிட்டம்]]
**நுண் மின் எந்திர அமைப்புகள்** (*Microelectromechanical systems*)(**MEMS**) என்பன மின்னன், நகரும் பகுதிகளை உள்ளடக்கிய நுண் கருவிகளின் தொழில்நுட்பமாகும். நுண் மின எந்திர அமைப்புகள் 1 முதல் 100 மைக்ரோமீட்டர் அளவு (அதாவது 0.001 முதல் 0.1மிமீ வரை) அளவு உறுப்புகளால் ஆனது. நுண் மின எந்திர அமைப்புகள் பொதுவாக 20 மைக்ரோமீட்டர்கள் முதல் ஒரு மில்லிமீட்டர் வரை (அதாவது 0.02 முதல் 1.0 மிமீ வரை இருக்கும்)&nbsp;, வரிசைகளில் அமைக்கப்பட்ட உறுப்புகள் (எ.கா. இலக்கவியல் நுண்தெறிப்புக் கருவிகள் ) 1000 மிமீ <sup>2</sup> அள்வுக்கு மேல் இருக்கலாம்&nbsp; அவை வழக்கமாக தரவுகளை செயலாக்கும் ஒரு மைய அலகு ( நுண்செயலி போன்ற ஒரு ஒருங்கிணைந்த சுற்று சில்லு), சுற்றுப்புறங்களுடன் தொடர்பு கொள்ளும் பல உறுப்புகளைக் ( நுண் உணரிகள போன்றவற்றைக்) கொண்டிருக்கும்.  
நுண் மின எந்திர அமைப்புகளின் பெரிய பரப்பு/பருமன் விகிதத்தால், பெரிய அளவு எந்திரக் கருவிகளை விட, சூழல் மின்காந்தவியலும் ( எடுத்துகாட்டாக, நிலைமின் ஊட்டங்கள், காந்தத் திருப்புமைகள்) பாய்ம இயங்கியலும் (எடுத்துகாட்டாக, பரப்பு இழுவிசை, பிசுபிசுப்பு) உருவாக்கும் விசைகள் வடிவமைப்பில் பயன்படுத்தப்படுகின்றன. நுண் மின எந்திர அமைப்புகளின் தொழில்நுட்பம் மூலக்கூற்ரு மீநுண் தொழில்நுட்பங்கள் அல்லது மூலக்கூற்று மின்னனியலில் இருந்து வேறுபட்டனவாகும்நேனெனில் பின்னவை இரன்டும் பரப்பு வேதியியலையும் கருதுத்ல வேண்டும்.  
மிகச்சிறிய இயந்திரங்களின் ஆற்றல், அவற்றை உருவாக்கக்கூடிய தொழில்நுட்பம் உருவாவதற்கு முன்பே பாராட்டப்பட்டது ( எடுத்துகாட்டாக, இரிச்சர்ட் ஃபெய்ன்மேனின் புகழ்பெற்ற 1959 விரிவுரை , கீழே உள்ள அறைகள் நிறைய உள்ளன ). மாற்றியமைக்கப்பட்ட குறைக்கடத்திக் கருவியின் புனைவமைப்புத் தொழில்நுட்பங்களைப் பயன்படுத்திக் கருவிகள் புனையப்பட்டவுடன் நுண் மின எந்திர அமைப்புகள் நடைமுறைக்கு வந்தது, பொதுவாக மின்னனியல் கருவிகளை உருவாக்க இது பயன்படுகிறது. வார்ப்பு, முலாம் பூசுதல், ஈரப் பொறித்தல் ( KOH, TMAH ) உலர் பொறித்தல் ( RIE, DRIE), மின்னிறக்க இயந்திரவினை (EDM), சிறிய கருவிகளை உருவாக்கும் திறன் கொண்ட பிற தொழில்நுட்பங்கள் ஆகியவை இதில் அடங்கும்.  
அவை மீநுண் அளவில் மீநுண் மின் எந்திர அமைப்புகளாகவும் (NEMS.) மற்றும் நானோ தொழில்நுட்பமாகவும் இணைகின்றன.
# காதர்பாட்சா என்ற முத்துராமலிங்கம்

**காதர் பாட்சா என்ற முத்துராமலிங்கம் ** 2023 இல் வெளிவந்த தமிழ்த் திரைப்படம் ஆகும். இத்திரைப்படத்தை முத்தையா எழுதி இயக்கியுள்ளார். ஜீ ஸ்டுடியோஸ் நிறுவனம் சார்பில் வெடிக்காரன்பட்டி எஸ். சக்திவேல் தயாரித்துள்ளார். இத்திரைப்படத்திற்கு ஜி. வி. பிரகாஷ் குமார் இசையமைத்துள்ளார். ஆர்யா, ஆடுகளம் நரேன், சித்தி இத்னானி, பிரபு ஆகியோர் முக்கியக் கதாப்பாத்திரத்தில் நடித்துள்ளனர்.
# காதர்பாட்சா என்ற முத்துராமலிங்கம்

## கதை மாந்தர்கள்

- ஆர்யா – காதர் பாட்சா என்ற முத்துராமலிங்கம்
- பிரபு
- ஆடுகளம் நரேன்
- சித்தி இத்னானி
# காதர்பாட்சா என்ற முத்துராமலிங்கம்

## வெளியீடு

2023 ஆம் ஆண்டு சூன் மாதம் 2 ஆம் தேதி இத்திரைப்படம் திரையரங்குகளில் வெளியானது.
# எமி பாவா

**எமி பாவா** (*Hemi Bawa*) இந்தியாவைச் சேர்ந்த ஓர் ஓவியரும் சிற்பியுமாவார். 1948 ஆம் ஆண்டு இவர் பிறந்தார். இவரது படைப்புகளில் அக்ரைலிக்கு மற்றும் கண்ணாடி ஓவியங்களும் மற்றும் வார்ப்பிரும்பு, கண்ணாடி இழை மற்றும் தாமிரம் ஆகியவற்றால் செய்யப்பட்ட சிற்பங்களும் அடங்கும்.  
பாவா தில்லியில் பிறந்தார், 1962 ஆம் ஆண்டில் ஓவியம் வரையத் தொடங்கியபோது இவருக்கு முறையான பயிற்சி எதுவும் இல்லை பின்னர், இவர் இசுகாண்டிநேவிய கண்ணாடி தயாரிக்கும் நுட்பங்களைப் படித்தார். பின்னர் அந்த ஊடகத்தில் உலோகம், மரம் மற்றும் அக்ரைலிக்கு ஆகியவற்றுடன் இணைந்து பணியாற்றத் தொடங்கினார். 1996 ஆம் ஆண்டில், அட்லாண்டாவில் நடைபெற்ற 1996 ஆம் ஆண்டு கோடைகால ஒலிம்பிக்கில் காட்சிப்படுத்துவதற்காக, கோகோ-கோலா ஒரு சிற்பத்தை உருவாக்க இவரை நியமித்தது, எட்டு அடி உயரத்தில் இவர் உருவாக்கிய சிற்பம் இப்போது நகரத்தில் உள்ள கோகோ-கோலா அருங்காட்சியகத்தில் காட்சிக்கு வைக்கப்பட்டுள்ளது. இந்தியாவிலும் வெளிநாட்டிலும் தனி மற்றும் குழு கண்காட்சிகளை பாவா நடத்தியுள்ளார். இதில் *கண்ணாடி பரிமாண* நிகழ்ச்சி மற்றும் தில்லியில் *இந்தியா கலைத் திருவிழா 2012 ஆகியவை* அடங்கும்.  
கலைத்துறையில் எமி பாவா ஆற்றிய பங்களிப்புகளுக்காக இந்திய அரசு 2009 ஆம் ஆண்டு பத்மசிறீ விருதை இவருக்கு வழங்கியது. 2010 ஆம் ஆண்டில் வெளியிடப்பட்ட அல்கா பாண்டே எழுதிய எ*மி பாவா* என்ற புத்தகத்தில் இவரது வாழ்க்கை மற்றும் படைப்புகள் ஆவணப்படுத்தப்பட்டுள்ளன இந்தர்சித்து சிங் பாவா என்ற தொழிலதிபரைத் திருமணம் செய்து கொண்டார், மேலும் இத்தம்பதியினர் தற்போது தில்லியில் எய்லி சாலையில் வசிக்கின்றனர்.
# சரீனா (கலைஞர்)

## சுயசரிதை

சரீனா, 16 ஜூலை 1937 இல் பிரித்தானிய இந்தியாவின் அலிகர் நகரில் அலிகர் முஸ்லிம் பல்கலைக்கழகத்தின் ஆசிரியர் சேக் அப்துர் ரசீத் மற்றும் ஒரு இல்லத்தரசி பக்மிதா பேகம் ஆகியோருக்குப் பிறந்தார். சரீனா 1958 இல் அலிகார் முஸ்லிம் பல்கலைக்கழகத்தில் கணிதத்தில் பட்டம் பெற்றார். பின்னர் தாய்லாந்திலும், பாரிஸில் உள்ள *அட்லியர் 17* நிறுவனத்திலும், ஸ்டான்லி வில்லியம் ஹெய்டரிடமும், மற்றும் ஜப்பானின் டோக்கியோவில் உள்ள அச்சுத் தயாரிப்பாளர் டோஷி யோஷிடாவிடமும் பயிற்சி பெற்றார். இவர் நியூயார்க் நகரில் வசித்து வந்தார்.
# சரீனா (கலைஞர்)

## பணிகள்

1980 களில், நியூயார்க் பெண்ணியக் கலை நிறுவனத்தின் குழு உறுப்பினராகவும், கற்றலுக்கான மகளிர் மையத்தில் காகித தயாரிப்பு பட்டறைகளின் பயிற்றுவிப்பாளராகவும் பணியாற்றினார். பெண்ணிய கலை இதழான *ஹெரெசிஸின்* ஆசிரியர் குழுவில் இருந்தபோது, "மூன்றாம் உலகப் பெண்கள்" பிரச்சினைக்கு பங்களித்தார்.
# சரீனா (கலைஞர்)

## இறப்பு

25 ஏப்ரல் 2020 அன்று ஆல்சைமர் நோயின் சிக்கல்களால் இலண்டனில் சரீனா இறந்தார்.  
16 ஜூலை 2023 அன்று, சரீனாவின் 86வது பிறந்தநாளை நினைவுகூரும் வகையில் இவரது படைப்புகளால் ஈர்க்கப்பட்ட கூகுள் கேலிச்சித்திரத்தை வெளியிடப்பட்டது.
# பிரேன் குமார் பாசக்கு

**பிரேன் குமார் பாசக்கு** (*Biren Kumar Basak*) இந்தியாவின் மேற்கு வங்காள மாநிலத்தின் நதியா மாவட்டத்தைச் சேர்ந்த ஒரு கைத்தறி நெசவாளர் ஆவார். 1951 ஆம் ஆண்டு மே மாதம் 16 ஆம் தேதியன்று இவர் பிறந்தார். இந்தியாவின் நான்காவது உயரிய குடிமக்கள் விருதான பத்மசிறீ விருதைப் பெற்றுள்ளார்.
# பிரேன் குமார் பாசக்கு

## தொழில்

பிரேன் குமார் பாசக்கு தனது 13 ஆவது வயதில் மேற்கு வங்காளத்திலுள்ள புலியா நகரத்தில் நெசவாளராகப் பணிபுரிந்தார். பிரிவினைக்குப் பிறகு இவரது குடும்பம் தங்கைல் நகரத்திலிருந்து மேற்கு வங்காளத்திற்கு குடிபெயர்ந்தது. 1970 ஆம் ஆண்டுகளில் தொடங்கி இவர் கைத்தறி புடவைகளை நெய்து கொல்கத்தாவில் வீடு வீடாக சென்று விற்பனை செய்து வந்தார். பாசக்கு ஒரு ரூபாயில் தனது தொழிலைத் தொடங்கினார். 2013 ஆம் ஆண்டில் கைவினைத்திறனுக்கான தேசிய விருதைப் பெற்றார். சத்யஜித் ரே, ஏமந்தா முகோபாத்யாய், மம்தா பானர்ச்சி, சவுரவ் கங்குலி, அம்சத் அலி கான், லதா மங்கேசுகர் மற்றும் ஆசா போசுலே ஆகியோர் இவரது குறிப்பிடத்தக்க வாடிக்கையாளர்களில் சிலராவர்.
# உருத்தேனியம்(II) குளோரைடு

**உருத்தேனியம்(II) குளோரைடு** (*Ruthenium(II) chloride*) RuCl<sub>2</sub> என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும்.
# உருத்தேனியம்(II) குளோரைடு

## தயாரிப்பு

250° செல்சியசு வெப்பநிலையில் உருத்தேனியமும் குளோரினும் வினைபுரிந்து உருத்தேனியம்(II) குளோரைடு உருவாகிறது. :  
::  
பிளாட்டினம் கருப்பு மற்றும் ஐதரசன் குளோரைடு முன்னிலையில் எத்தனாலில் உள்ள ஐதரசனுடன் உருத்தேனியம் முக்குளோரைடு வினைபுரிந்தாலும் உருத்தேனியம்(II) குளோரைடு உருவாகிறது.:  
::
# உருத்தேனியம்(II) குளோரைடு

## இயற்பியல் பண்புகள்

உருத்தேனியம்(II) குளோரைடு பழுப்பு நிற படிகங்களாக உருவாகிறது.  
உருத்தேனியம்(II) குளோரைடு குளிர்ந்த நீரில் சிறிதளவில் கரைகிறது. ஆனால் எத்தனாலில் நன்கு கரைகிறது.
# உருத்தேனியம்(II) குளோரைடு

## வேதியியல் பண்புகள்

உருத்தேனியம்(II) குளோரைடு அரோமாட்டிக்கு ஐதரோகார்பன்களுடன் சேர்ந்து அணைவுச் சேர்மங்களை உருவாக்குகிறது.  
ஐதரசனுடன் வினைபுரியச் செய்து இச்சேர்மத்தை தனிம உருத்தேனியமாக குறைக்கலாம்.
# நிலாவில் உள்ள மீள்தெறிப்பிகளின் பட்டியல்

**மீள்தெறிப்பிகள்** என்பன ஒளியை அதன் வாயிலுக்கு மீளத்தெறிக்கும் கருவிகள் ஆகும். அப்பல்லோ திட்டத்தின் மூன்று குழுவினராலும் உலுனாகோட் திட்டத்தின் இரண்டு தரையிறங்கிகளாலும் நிலாவில் ஐந்து மீள்தெறிப்பிகள் விடப்பட்டன. நிலா தெறிப்பிகள் 1969 ஆம் ஆண்டு முதல் நிலா ஒருங்கொளி வீவாணியைப் பயன்படுத்தி புவி-நிலாவின் தொலைவைத் துல்லியமாக அளவிட உதவுகின்றன.
# நிலாவில் உள்ள மீள்தெறிப்பிகளின் பட்டியல்

## வெற்றிகரமாக வைக்கப்பட்ட மீள்தெறிப்பிகள்

| NASA | **LRRR** | 21 July 1969 | Mare Tranquillitatis | 46×46 cm |
| --- | --- | --- | --- | --- |
| Soviet Union | Luna 17
!Lunokhod 1 | 17 November 1970 | Mare Imbrium |  |
| NASA | **LRRR** | 31 January 1971 | Fra Mauro formation |  |
| NASA | **LRRR** | 31 July 1971 | Hadley–Apennine |  |
| Soviet Union | Luna 21
!Lunokhod 2 | 15 January 1973 | Le Monnier crater | } |
# நிலாவில் உள்ள மீள்தெறிப்பிகளின் பட்டியல்

## முயற்சித்த, திட்டமிடப்பட்ட மீள்தெறிப்பிகள்

| SpaceIL, IAI | **Beresheet** | 11 April 2019 | Mare Serenitatis |  |
| --- | --- | --- | --- | --- |
| ISRO | **Vikram** | 6 September 2019 |  |  |
| Moon Express | **MoonLIGHT** on MX-1E | July 2020 | Malapert Mountain |  |
| Astrobotic | **LRA** on Peregrine | May 2023 | Lacus Mortis |  |
| Intuitive Machines | **LRA** on Nova-C | June 2023 | Between Mare Serenitatis and Mare Crisium | } |
# இலங்முயர் ஆய்வி

in Uppsala on board ESA's space vehicle Rosetta, due for a comet. The probe is the spherical part, 50 mm in diameter and made from titanium with a surface coating of titanium nitride.]]
**இலாங்முயர் ஆய்வி** *(Langmuir probe)* என்பது மின்ம ஊடகத்தின் மின்னன் வெப்பநிலை, மின்னன் அடர்த்தி, ம் ஒரு மின்னிலையை தீர்மானிக்கப் பயன்படும் கருவி ஆகும்.. இது ஒன்று அல்லது அதற்கு மேற்பட்ட மின்முனைகளை மின்ம ஊடகத்தில் செருகுவதன் மூலம் செயல்படுகிறது, பல்வேறு மின்முனைகளுக்கு இடையில் அல்லது அவற்றுக்கும் சுற்றியுள்ள கலனுக்கும் இடையில் ஒரு நிலையான அல்லது நேர மாறுபடும் மின்னிலையை அளக்கிறது. இந்த அமைப்பில் அளவிடப்பட்ட மின்னோட்டங்கள், மின்னிலைகள் மின்மத்தின் இயற்பியல் பண்புகளை தீர்மானிக்க வழிவகுக்கின்றன..
# காலடிபேட்டை கல்யாண வரதராஜ பெருமாள் கோயில்

**கல்யாண வரதராஜ பெருமாள் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதிக்கு அருகிலுள்ள காலடிபேட்டை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் சுமார் 450 ஆண்டுகள் தொன்மையான பெருமை கொண்டது. 108 வைணவத் திருத்தலங்களில் ஒன்றான காஞ்சிபுரத்திலுள்ள காஞ்சி வரதராஜ பெருமாள் கோயில் மூலவர் பிரதி போல உருவாக்கப்பட்ட மூலவர் இக்கோயிலில் காட்சியளிக்கிறார்.  
கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காலடிபேட்டை கல்யாண வரதராஜ பெருமாள் கோயிலின் புவியியல் ஆள்கூறுகள் ஆகும்.  
இக்கோயிலின் மூலவர் கல்யாண வரதராஜ பெருமாள் மற்றும் தாயார் பெருந்தேவி தாயார் ஆவர். மேலும், உற்சவர் பவளவண்ண பெருமாள் மற்றும் உற்சவ தாயார்கள் ஸ்ரீதேவி, பூதேவி தாயார்கள் ஆவர்.  
கல்யாண வரதராஜ பெருமாள் சன்னதி, பெருந்தேவி தாயார் சன்னதி, இராமர் சன்னதி, ஆண்டாள் சன்னதி, ஆஞ்சநேயர் சன்னதி மற்றும் சக்கரத்தாழ்வார் சன்னதி ஆகியவை இக்கோயிலின் முக்கிய வழிபாட்டு இடங்களாகும்.
# இராயபுரம் அங்காள பரமேஸ்வரி கோயில்

**இராயபுரம் அங்காள பரமேஸ்வரி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் இராயபுரம் புறநகர்ப் பகுதியில் அமைந்துள்ள ஓர் அம்மன் கோயில் ஆகும்.  
கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இராயபுரம் அங்காள பரமேஸ்வரி கோயிலின் புவியியல் ஆள்கூறுகள், ஆகும்.  
இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# துரை. விஜய ரகுநாத பல்லவராயர்

**துரை. விஜய ரகுநாத பல்லவராயர்** ஓர் இந்திய அரசியல்வாதியும், தமிழகத்தின் முன்னாள் தமிழக ராஜீவ் காங்கிரசு கட்சியின் மாநில துணைத் தலைவரும், மற்றும் புதுக்கோட்டை மாவட்டத் தலைவரும் ஆவார். இவர் சிறந்த தேசபக்தச் செம்மலும், 1965-ம் ஆண்டில் இருந்து 1996-ம் ஆண்டு வரை கறம்பக்குடி ஒன்றிய பெருந்தலைவராகவும் இருந்தார். இவரின் சிறிய தந்தை விஜய ரகுநாத பல்லவராயர் துரை ராஜா புதுக்கோட்டை அரசு நிர்வாகியும், அரச இல்லத்தின் உறுப்பினராகவும் இருந்தார்.
# துரை. விஜய ரகுநாத பல்லவராயர்

## வாழ்க்கை வரலாறு

துரைச்சாமி பல்லவராயருக்கும், ஜானகி அம்மையாருக்கும் மூன்றாவ குழந்தையாக பிறந்தார். பல்லவராயர் பாரம்பரியச் சிறப்புமிக்க புதுக்கோட்டை ராஜ குடும்பத்தில் பிறந்தவர்.  
1953- ஆண்டில் சென்னைப் பல்கலைக்கழகத்தின் சிறந்த கால்பந்தாட்ட வீரராக தேர்தெடுக்கப்பட்டார்.
# துரை. விஜய ரகுநாத பல்லவராயர்

## மணிமண்டபம்

பல்லவராயர் சொந்த ஊரான கரம்பக்குடியில் அவர் பெயரால் மணிமண்டபமும், நூலகமும், அவரது திருவுருவச் சிலையும் தமிழக முதல்வர் முத்தமிழறிஞர் டாக்டர் கலைஞர் மு. கருணாநிதி அவர்களால் 11-02-2000 அன்று திறந்து வைக்கப்பட்டது. அவரது வரலாற்று நிகழ்ச்சிகள் அடங்கிய “நீதி தந்த நெஞ்சம்” எனும் பெயரில் சிறு நூல் ஒன்று வெளியிடப்பட்டது.
# கலைஞர் நூற்றாண்டு நூலகம்

**கலைஞர் நூற்றாண்டு நூலகம்** (*Kalaignar Centenary Library*) என்பது தமிழ்நாடு அரசின் சார்பில் மதுரை மாவட்டம் புது நத்தம் சாலையில் நிறுவப்பட்ட நூலகம் ஆகும்.
# கலைஞர் நூற்றாண்டு நூலகம்

## வரலாறு

தமிழகத்தில் 2021ஆம் ஆண்டு மு. க. ஸ்டாலின் முதலமைச்சராகக் கொண்டு பதவியேற்ற அரசு தமிழக முன்னாள் முதல்வர் கருணாநிதியின் பிறந்தநாள் நூற்றாண்டு நினைவாக ரூபாய் 206 கோடி செலவில் மதுரை மாநகரில் நூலகம் அமைக்கத் திட்டமிட்டது. இதன் தொடர்ச்சியாக 2022ஆம் ஆண்டு பிப்ரவரி மாதம் நூலக கட்டுமானப் பணிகள் துவங்கியது. இந்நூலக கட்டுமானப் பணிகள் நிறைவடைந்த நிலையில் பொதுமக்கள் பயன்பாட்டிற்காக இந்நூலகத்தினை தமிழக முதல்வர் மு. க. ஸ்டாலின் சூலை 15, 2023 அன்று திறந்துவைத்தார்.
# கலைஞர் நூற்றாண்டு நூலகம்

## சிறப்பம்சங்கள்

இந்நூலகம் சுமார் 206 கோடி ரூபாய் செலவில் 6 தளங்களுடன் 2 லட்சத்து 13 ஆயிரம் சதுர அடி பரப்பளவில் அமைக்கப்பட்டுள்ளது. சுமார் 5 இலட்சம் புத்தகங்கள் வைக்க வசதியுடன் அமைக்கப்பட்ட இந்நூலகத்தில் தற்பொழுது 3.5 இலட்சம் புத்தகங்கள் உள்ளன. புத்தகங்கள் அனைத்தும் எண்ணிம வடிவில் வகைப்படுத்தி அடுக்கப்பட்டுள்ளன, எனவே வாசகருக்குப் புத்தகத்தின் இருப்பை அறிந்து, தேடுவது எளிதாகும்.  
| தரைத்தளம் | மாற்றுத் திறனாளிகளுக்கானது |  |  |
| --- | --- | --- | --- |
| முதல் தளம் | குழந்தைகள் நூல் | சிறுவர் திரையரங்கம், கலையரங்கம், மாதிரி வானூர்தி, எண்ணிம திரைகள் |  |
| இரண்டாம் தளம் | தமிழ் நூல்கள் |  |  |
| மூன்றாம் தளம் | ஆங்கில நூல்கள், ஆராய்ச்சி நூல்கள் | தமிழ்நூல்கள் சில இங்கு உள்ளன |  |
| நான்காம் தளம் | போட்டித் தேர்வுகளுக்கான நூலகப்பகுதி |  |  |
| ஐந்தாம் தளம் | பார்வையற்றவர்களுக்கான நூல்கள் | மின்னூல், ஒலிநூல் |  |
| ஆறாம் தளம் | மேற்கோள் நூல்கள் | நிர்வாகப் பகுதி | } |  
இந்நூலகம் சென்னையில் உள்ள அண்ணா நூற்றாண்டு நூலகத்திற்கு அடுத்த பெரிய நூலகமாகத் தமிழகத்தில் உள்ளது.
# கலைஞர் நூற்றாண்டு நூலகம்

## மேலும் பார்க்க

- அண்ணா நூற்றாண்டு நூலகம்
- கன்னிமாரா பொது நூலகம்
# செருவாரி இலட்சுமணன்

**செருவாரி கோட்டியேத்து சி. கே இலட்சுமணன்** (Cheruvari Kottieth C. K. Lakshmanan) இந்தியாவைச் சேர்ந்த ஒரு விளையாட்டு வீரரும் செயற்பாட்டாளரும் ஆவார். 1898 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1924 ஆம் ஆண்டு பாரிசில் நடைபெற்ற கோடைக்கால ஒலிம்பிக்கில் பிரித்தானிய இந்தியாவை இவர் பிரதிநிதித்துவப்படுத்தினார். அப்போட்டியில் தடை தாண்டும் போட்டியில் கலந்து கொண்ட இவர் பதக்கம் எதையும் வெல்லவில்லை.  
1924 ஒலிம்பிக்கில் இந்திய நாட்டைப் பிரதிநிதித்துவப்படுத்திய எட்டு உறுப்பினர்களைக் கொண்ட இந்திய ஒலிம்பிக் குழுவில் இவர் ஒரு பகுதியாக இருந்தார். ஒலிம்பிக் நிகழ்வில் பங்கேற்ற முதல் மலையாளி என்ற சிறப்பு இவருக்கு கிடைத்தது. அதே 1924 ஆம் ஆண்டில் தில்லியில் நடந்த முதல் தேசிய தடகளப் போட்டியில் 120-கசம் நீளம் கொண்ட தடை ஓட்டத்தில் இவர் தங்கம் வென்றார் மேலும் 1925-26 மற்றும் 1930-31 ஆண்டுகளுக்கு இடையில் முதல் தர அளவில் துடுப்பாட்டப் போட்டியில் விளையாடினார்.  
லட்சுமணன் பின்னர் இந்திய இராணுவத்தில் படைத்துறை பணித்தலைவராகவும் , இந்திய செஞ்சிலுவை சங்கத்தின் பொது இயக்குநராகவும் பணியாற்றினார். 1970 ஆம் ஆண்டு அக்டோபர் மாதம் 3 ஆம் தேதியன்று இலட்சுமணன் புது தில்லியில் இறந்தார்.
# அ. இராதிகா சுரேசு

**அ. இராதிகா சுரேசு** (*A. Radhika Suresh*) இந்தியாவின் கேரளாவைச் சேர்ந்த மேசைப் பந்து விளையாட்டு வீராங்கனை ஆவார். ஓர் ஒலிம்பியன் ஆகவும் முன்னாள் தேசிய வெற்றியாளராகவும் இவர் அறியப்படுகிறார்.
# அ. இராதிகா சுரேசு

## குடும்பம்

இராதிகா சுரேசு மேசைப்பந்து வீரர்களின் குடும்பத்தைச் சேர்ந்தவர் ஆவார். இவரது தந்தை கே.ஆர்.பிள்ளை தமிழ்நாடு மற்றும் கேரள மாநில முன்னாள் மேசைப்பந்து வெற்ரியாளர் ஆவார், மேலும் இவரது அண்ணன் ஆர். இராசேசும் முன்னாள் மாநில மேசைப்பந்து வெற்றியாளர் ஆவார்.
# அ. இராதிகா சுரேசு

## குடும்பம்

### மாநிலம்

- 10 வயதில் கேரள மாநில இளையோர் மேசைப்பந்து வீரர் பட்டத்தை வென்றார்.
# அ. இராதிகா சுரேசு

## குடும்பம்

### தேசிய அளவு

- 1986 ஆம் ஆண்டில் முசாபர்பூரில் தேசிய இளைய இளையோர் பட்டத்தை வென்றார்
- 1989 ஆம் ஆண்டில் இந்தூரில் தேசிய இளையோர் பட்டத்தை வென்றார்
- 1995 ஆம் ஆண்டில் பாண்டிச்சேரியில் நடந்த தேசிய மகளிர் பட்டத்தை வென்றார்
- 2015 ஆம் ஆண்டில் கொச்சியில் உள்ள இராசீவ் காந்தி உள்விளையாட்டு அரங்கில் நடைபெற்ற 22ஆவது தேசிய மூத்த வீரர்களின் மேசைபந்து போட்டியின் வெற்றியாளராக பெண்கள் ஒற்றையர் பட்டம்
# அ. இராதிகா சுரேசு

## குடும்பம்

### பன்னாட்டு அளவு

- 1991, 1993 மற்றும் 1995 ஆம் ஆண்டுகளில் உலக வெற்றியாளர்
- 1991, 1993 மற்றும் 1995 இல் காமன்வெல்த் வெற்றியாளர்
- 1990, 1992 மற்றும் 1994 ஆம் ஆண்டுகளில் ஆசிய மேசைப்பந்து வெற்றியாளர்
- 1996 அட்லாண்டா ஒலிம்பிக் மேசைப்பந்து போட்டியில் பங்கேற்பு
- 1991 நைரோபி காமன்வெல்த் மேசைபந்து போட்டியில் போட்டியில் வெள்ளிப் பதக்கம் வென்ற இந்திய அணியில் ஒரு பகுதியாக இருந்தார்.
- 1991 கொழும்பு மற்றும் 1993 டாக்கா தெற்காசிய கூட்டமைப்பு விளையாட்டுகளில் ஒற்றையர், இரட்டையர் மற்றும் குழு நிகழ்வுகளை வென்றதன் மூலம் மூன்று தங்கப் பதக்கங்களையும் வென்றார்.
# அ. இராதிகா சுரேசு

## தனிப்பட்ட வாழ்க்கை

இந்திய எண்ணெய் நிறுவனத்தில் நிறுவனத்தில் வாடிக்கையாளர் சேவை நிர்வாகியாக பணியாற்றினார்.
# கேடிஎம் கொமுட்டர்

## தொடருந்துகள்

தொடக்கக் கால பயணிகள் தொடருந்துகள்:  
| **KTM Class 81 EMU** | align=4 | align=3 | align=N/A | align=- சென்பாச்சர் போக்குவரத்து</br> (Jenbacher Transport) (1994/1995) |  |
| --- | --- | --- | --- | --- | --- |
| **KTM Class 82 EMU** | align=0 | align=3 | align=N/A | align= யூனியன் கேரியச் வாகன்</br> (Union Carriage & Wagon} (1996/1997) |  |
| **KTM Class 83 EMU** | align=14 | align=3 | align=N/A | align= உண்டாய் பிரிசிசன் </br> (Hyundai Precision) (1996/1997) |  |
| **KTM Class 92 EMU** | align=14 | align=3 | align=N/A | align= சு சாவ் எலக்டிரிக் லொகமோடிவ் </br> (Zhu Zhou Electric Locomotives) (2012) | } |
# இந்தியாவில் தேசியக் கட்சிகளின் பட்டியல்

**அனைத்திந்திய அரசியல் கட்சிகள்**, இந்தியாவில் ஒன்றுக்கு மேற்பட்ட மாநிலங்களில் செயல்படும் அரசியல் கட்சிகள் ஆகும். ஒரு அரசியல் கட்சி தேசியக் கட்சியாக அங்கீகாரம் பெற வேண்டுமானால் இந்தியத் தேர்தல் ஆணையம் கீழ்கண்ட தகுதிகளை வரையறைத்துள்ளது. நாடாளுமன்ற மக்களவைத் தேர்தலில் பதிவான செல்லுபடியாகும் வாக்குகளில் குறைந்தது ஆறு சதவீதத்தை பெற்று இருக்க வேண்டும் மற்றும் மக்களவைத் தேர்தலில் குறைந்தபட்சம் ஒரு இடத்தில் வெற்றி பெற வேண்டும். ஒரு கட்சி மொத்த இடங்களின் எண்ணிக்கையில் குறைந்தது மூன்று சதவீதத்தையாவது அல்லது மாநிலச் சட்டப் பேரவையில் குறைந்தபட்சம் மூன்று சட்டமன்றத் தொகுதிகளையாவது வென்றிருக்க வேண்டும். இவற்றில் இதில் எது அதிகமோ அதை பெற்றிருக்க வேண்டும்.
# இந்தியாவில் தேசியக் கட்சிகளின் பட்டியல்

## அங்கீகாரம் பெற்ற தேசியக் கட்சிகளின் சிறப்புரிமைகள்

- தேர்தல் ஆணையத்தால் அங்கீகாரம் வழங்கப்பட்ட தேசிய அரசியல் கட்சிகளுக்கு நாடு முழுவதும், நடைபெறும் அனைத்து தேர்தல்களுக்கும் ஒதுக்கப்பட்ட கட்சி சின்னத்தைப் பயன்படுத்துவதற்கான உரிமை உண்டு. இந்த சின்னம் கட்சிக்கே உரிய தனிச்சிறப்பு, வேறு யாரும் பயன்படுத்த முடியாது.  
- 40 நட்சத்திரப் பேச்சாளர்களை தேர்தல் பிரச்சாரத்தில் ஈடுபடுத்தும் சிறப்புரிமை உண்டு. மேலும் நட்சத்திரப் பேச்சாளர்களின் தேர்தல் செலவுகள் கட்சியின் ஒட்டுமொத்த தேர்தல் பிரசார செலவுகளில் கணக்கிடப்படுவதில்லை.  
- தலைநகரம் தில்லியில் தேசியக் கட்சியின் அரசியல் அலுவலகம் கட்டிக் கொள்ள அனுமதி உண்டு.  
- மற்ற கட்சிகளுக்கு இரண்டு முன்மொழிபவர்களுடன் வேட்பு மனு தாக்கல் செய்யப்படும் போது, அங்கீகாரம் பெறப்பட்ட தேசியக் கட்சிகளுக்கு ஒரு வேட்பு மனுவைச் சமர்ப்பிப்பதற்கு ஒரு முன்மொழிபவர் மட்டுமே தேவை. கூடுதலாக வாக்காளர் பட்டியல் திருத்தத்தின் போது, தேசிய கட்சிகளுக்கு இரண்டு இலவச வாக்காளர் பட்டியல்களும், பொதுத் தேர்தல்களின் போது ஒவ்வொரு வேட்பாளருக்கும் ஒரு இலவச வாக்காளர் பட்டியல்களும் வழங்கப்படுகிறது.  
இந்தியத் தேர்தல் ஆணையத்தால் அங்கீகாரம் பெற்ற தேசிய அரசியல் கட்சிகள் பின்வருமாறு:
# இந்தியாவில் தேசியக் கட்சிகளின் பட்டியல்

## அங்கீகராம் பெற்ற தேசியக் கட்சிகள்

1. பாரதிய ஜனதா கட்சி pictures
1. இந்திய தேசிய காங்கிரசு
1. ஆம் ஆத்மி கட்சி
1. பகுஜன் சமாஜ் கட்சி
1. இந்தியப் பொதுவுடமைக் கட்சி (மார்க்சிஸ்ட்)
1. தேசிய மக்கள் கட்சி (வடகிழக்கு இந்தியா)
# இந்தியாவில் தேசியக் கட்சிகளின் பட்டியல்

## அங்கீகரிக்கப்படாத தேசியக் கட்சிகள்

1. இந்தியப் பொதுவுடமைக் கட்சி
1. அகில இந்திய திரிணாமுல் காங்கிரசு
1. சமாஜ்வாதி கட்சி
1. ஐக்கிய ஜனதா தளம்
# பகுமுறைச் சார்பு

கணிதத்தில், ஒரு **பகுமுறைச் சார்பு** என்பது ஒருங்கும் அடுக்குத் தொடராக<nowiki/>வுள்ள சார்பு ஆகும். மெய்யெண் பகுமுறைச் சார்புகளும் சிக்கலெண் பகுமுறைச் சார்புகளும் உள்ளன. இவ்விரு வகையான பகுமுறைச் சார்புகளும் முடிவிலாமுறைகள் வகையிடத்தத் தக்கவை. மெய்யெண் பகுமுறைச் சார்புகளுக்கு இல்லாத பண்புகள் சிக்கலெண் பகுமுறைச் சார்புகளுக்கு உண்டு. ஒரு சார்பின் <math> x_0 </math> இல் அமையும் அதன் டெய்லர் தொடரானது, சார்பின் ஆட்களத்திலுள்ள ஒவ்வொரு <math> x_0 </math>இன் அண்மையகங்களில் அச்சார்பாக ஒருங்கினால், ஒருங்கினால் மட்டுமே அச்சார்பானது பகுமுறைச் சார்பாக இருக்கும்.
# பகுமுறைச் சார்பு

## வரையறைகள்

மெய்யெண் கோட்டிலமைந்த ஒரு திறந்த கணம் <math>D</math> இலுள்ள ஏதேனுமொரு <math>x_0\in D</math> இல் சார்பு <math>f</math> பகுமுறைச் சார்பாக இருந்தால் கீழுள்ளவாறு எழுதலாம்:  
: <math>f(x) = \sum_{n=0}^\infty a_{n} \( x-x_0 \)^{n} = a_0 + a_1 (x-x_0) + a_2 (x-x_0)^2 + a_3 (x-x_0)^3 + \cdots </math>  
இதில் குணகங்கள் <math>a_0, a_1, \dots</math> மெய்யெண்கள்; மேலும் <math>x_0</math> இன் அண்மையகத்திலுள்ள <math>x</math> க்கு இத் தொடர் <math>f(x)</math> ஆக ஒருங்கும்.  
ஒரு மெய்யெண் பகுமுறைச் சார்பை அதன் ஆட்களத்திலுள்ள எந்தவொரு <math>x_0</math> புள்ளியிலும் சார்பின் டெய்லர் தொடரானது (<math> T(x) = \sum_{n=0}^{\infty} \frac{f^{(n)}(x_0)}{n!} (x-x_0)^{n}</math>), <math>x_0</math> இன் அண்மையகத்தில் புள்ளிவாரியாக <math>f(x)</math> ஆக ஒருங்குகின்ற சார்பாகக் கூறலாம்.  
கொடுக்கப்பட்ட ஒரு கணம் <math>D</math> இன் மீதான அனைத்து மெய்யெண் பகுமுறைச் சார்புகளின் கணத்தின் குறியீடு, <math>\mathcal{C}^{\,\omega}(D)</math>.  
மெய்யெண் கோட்டின் ஒரு உட்கணத்தின் மீது வரையறுக்கப்பட்ட சார்பு <math>f</math> ஆனது பகுமுறைச் சார்பாக அமையுமொரு <math>x</math> இன் அண்மையகம் இருக்குமால், <math>x</math> புள்ளியில் <math>f</math> ஆனது பகுமுறைச் சார்பாகும்.  
சிக்கலெண் பகுமுறைச் சார்பின் வரையறையானது மெய்யெண் பகுமுறைச் சார்பின் வரையறையில் "மெய்யெண்" என்பதை "சிக்கலெண்" என்றும் "மெய்யெண் கோடு" என்பதை "சிக்கலெண் தளம்" என்றும் பதிலிட்டுப் பெறப்படுகிறது. ஒரு சார்பானது முற்றுருவச் சார்பியமாக "இருந்தால், இருந்தால் மட்டுமே" அது சிக்கலெண் பகுமுறைச் சார்பாக இருக்கும். இதனால் இச்சார்புகளைக் குறிப்பிடும்போது "முற்றுருவச் சார்பியம்", "சிக்கலெண் பகுமுறைச் சார்பியம்" என்ற சொற்கள் ஒன்றுக்கொன்று மாற்றிப் பயன்படுத்தப்படுகிறது.
# பகுமுறைச் சார்பு

## எடுத்துக்காட்டுகள்

பகுமுறைச் சார்புகளுக்கான எடுத்துக்காட்டுகள்:
- அடிப்படை சார்புகள்
- அனைத்து பல்லுறுப்புக்கோவைகள்
- அடுக்குறிச் சார்பு முக்கோணவியல் சார்புகள், மடக்கைச் சார்பு மற்றும் அடுக்குச் சார்புகள்
- சிறப்புச் சார்புகள்
- காமா சார்பியங்கள்  
- பகுமுறைச் சார்புகள் அல்லாதவை:
- தனிமதிப்புச் சார்பு 0 இல் வகையிடத்தக்கதல்ல; எனவே மெய்யெண் அல்லது சிக்கலெண் கணத்தில் வரையறுக்கப்பட்ட தனிமதிப்புச் சார்பானது எல்லாப் புள்ளிகளிலும் பகுமுறைச் சார்பாக இருக்காது.
- துண்டுவாரிச் சார்புகள், துண்டுகள் சந்திக்கும் இடங்களில் பகுமுறைச் சார்பாக அமையாது
- இணைச் சிக்கலெண் சார்பு *z*&nbsp;&#x2192; *z* * சிக்கலெண் பகுமுறைச் சார்பல்ல. எனினும் இச்சார்பின் ஆட்களத்தை மெய்யெண் கோடாகக் கொண்டால் இச் சார்பு முற்றொருமைச் சார்பாக இருக்கும். இந்நிலையில் சார்பானது மெய்யெண் பகுமுறைச் சார்பாக (<math>\mathbb{R}^{2}</math> ----> <math>\mathbb{R}^{2}</math>) இருக்கும்.
# வெசுபிடே

பிற்பகுதி]]
**வெசுபிடே** (*Vespidae*) என்பது அதிக அளவிலான (கிட்டத்தட்ட 5000 சிற்றினங்கள்), பலவகையான, உலகம் முழுவதும் பரவியுள்ள குளவிகளின் குடும்பமாகும். இதில் கிட்டத்தட்ட அறியப்பட்ட அனைத்து சமூக குளவிகளும் (*பொலிசுடெசு புசுகாடசு*, *வெசுபா ஓரியண்டலிசு* மற்றும் *வெசுபுலா செர்மானிகா* போன்றவை) மற்றும் பல தனி குளவி சிற்றினங்களும் அடங்கும். ஒவ்வொரு சமூக குளவி கூட்டமைப்பிலும் ஒரு இராணி மற்றும் இராணியுடன் ஒப்பிடும் போது மலட்டுத்தன்மையுடைய பல பெண் வேலைக்கார குளவிகளும் உள்ளன. மிதமான சமூக சிற்றினங்களில், கூட்டமைப்பு பொதுவாக ஒரு வருட காலம் மட்டுமே நீடிக்கும். குளிர்காலத்தின் தொடக்கத்தில் அழிந்துவிடுகின்றன. புதிய இராணிகளும் ஆண்களும் கோடையின் இறுதியில் உற்பத்தி செய்யப்படுகின்றன, மேலும் இனச்சேர்க்கைக்குப் பிறகு, இராணி குளிர்காலத்தில் விரிசல் அல்லது பிற பாதுகாப்பான இடங்களில் ஓய்வுத் துயில் கொள்கின்றன. பெரும்பாலான உயிரினங்களின் கூடுகள் சேற்றிலிருந்து கட்டமைக்கப்படுகின்றன. ஆனால் பாலிஸ்டின்கள் மற்றும் வெசுபைன்கள் தாவர இழைகளைப் பயன்படுத்துகின்றன. இவை தாவர இலைகளைப் பயன்படுத்தி காகிதத்தை உருவாக்க மெல்லுகின்றன. பல சிற்றினங்கள் தாவரங்களின் மகரந்தச் சேர்க்கைக்குப் பங்களிக்கும் மகரந்த திசையன்களாகும். இவை சாத்தியமான அல்லது பயனுள்ள மகரந்தச் சேர்க்கைகளாகவும் உள்ளன. மற்றவை பூச்சி சிற்றினங்களின் குறிப்பிடத்தக்க தீங்குயிரிகளாக உள்ளன.  
துணைக்குடும்பங்களான பொலிசிடினே மற்றும் வெசுபினே ஆகியவை சமூக சிற்றினங்களால் மட்டுமே உருவாக்கப்படுகின்றன. இதே சமயம் யூமெனினே, யூபாரகினே, கயெல்லினே, மசரினே மற்றும் ஜெத்தினே ஆகியவை ஒரு சில வகுப்பு மற்றும் பல துணை சமூக சிற்றினங்களைத் தவிரத் தனித்தவை. இசுடெனோகாசுட்ரினே இணக்க ரீதியாக சமூகம் சார்ந்தவை. இதன் கூடுகளில் ஒன்று அல்லது ஒன்றிற்கு மேற்பட்ட வயது வந்த பெண் குளவிகள் இருக்கலாம். கூட்டில் காணப்படும் பல பெண் குளவிகள் (பொதுவாக, ஒரு தாய் மற்றும் அவரது மகள்கள்) பகிர்ந்து கொள்ளும் சந்தர்ப்பங்களில், உழைப்பின் இனப்பெருக்கம் மற்றும் குஞ்சுகளின் பராமரிப்பு ஆகியவை இருக்கும்.  
பொலிசிடினே மற்றும் வெசுபினே ஆகியவற்றில், இரையை நேரடியாக உண்பதற்குப் பதிலாக, இரையை முன் அரவைச் செய்து, இளம் உயிரிகளுக்கு உணவளிக்கின்றன. இதற்குப் பதிலாக, முதிர்வடைந்த குளவிகள் உண்ணுபதற்கு ஒரு தெளிவான திரவத்தை (அதிக அமினோ அமில உள்ளடக்கத்துடன்) உற்பத்தி செய்கின்றன. சரியான அமினோ அமில கலவை இச்சிற்றினங்கள் மத்தியில் கணிசமாக வேறுபடுகிறது. ஆனால் இது வயது வந்தோரின் ஊட்டச்சத்தில் கணிசமான பங்களிப்பாகக் கருதப்படுகிறது.  
புதைபடிவங்கள் ஆரம்பக்கால கிரெட்டேசியஸின் ஆப்டியனிலிருந்து அறியப்படுகின்றன, கிரெட்டேசியசு அம்பரிலிருந்து பல விவரிக்கப்பட்ட சிற்றினங்கள் உள்ளன.
# ஆனந்த் மகாராஜ்

**ஆனந்த் மகாராஜ்** (*Anant Maharaj*) என்று அழைக்கப்படும் **ஆனந்த் ராய்** பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் மேற்கு வங்காளத்திலிருந்து இந்திய நாடாளுமன்றத்தின் மேலவையான மாநிலங்களவைக்கு சூலை 2023-ல் நடைபெற்ற தேர்தலில் போட்டியின்றி தேர்ந்தெடுக்கப்பட்டார். *கிரேட்டர் கூச் பெஹார் மக்கள் சங்கத்தின்* பிரிவுக்குத் தலைமை தாங்கிய, ஆனந்த் ராய் சுமார் இரண்டு தசாப்தங்களுக்கு முன்பு ‘மகராஜ்’ பட்டத்தைப் பெற்றார். இவர் 2011 மக்கள் தொகை கணக்கெடுப்பின்படி, வங்காளத்தின் மக்கள்தொகையில் சுமார் 33 லட்சம் பேர் கொண்ட ராஜ்பன்ஷி அல்லது கோச்-ராஜ்பன்ஷி சமூகத்தினைச் சேர்ந்தவர்.
# குரூண் தொடருந்து நிலையம்

**குரூண் தொடருந்து நிலையம்** (ஆங்கிலம்: *Gurun Railway Station* மலாய்: *Stesen Keretapi Gurun*); சீனம்: 古伦火车站) என்பது தீபகற்ப மலேசியா, கெடா மாநிலத்தின் குரூண் நகரில் உள்ள ஒரு தொடருந்து நிலையம் ஆகும். இந்த நிலையம் குரூண் மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் குரூண் நகரில் இந்த நிலையம் உள்ளது.
# குரூண் தொடருந்து நிலையம்

## பொது

சூலை 2016-இல் கேடிஎம் கொமுட்டர் சேவையின் வடக்குப் பகுதியின் வடக்கு முனையமாக நிலையத்திற்கு மாற்றப்படுவதற்கு முன்பாக குரூண் தொடருந்து நிலையம் தான் வடக்குப் பகுதியின் வடக்கு முனையமாக இருந்தது.  
- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக குரூண் நகரில் புதிய தொடருந்து நிலையம் கட்டப்பட்டது. 11 சூன் 2014 அன்று மீண்டும் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. மரத் தூண்களால் கட்டப்பட்ட பழைய நிலையம் இடிக்கப்பட்டு விட்டது.
# உருத்தேனியம்(III) அயோடைடு

## தயாரிப்பு முறை

உருத்தேனியம்(III) அயோடைடை தயாரிப்பதற்கு பல வழிமுறைகள் உள்ளன.  
உருத்தேனியம் டெட்ராக்சைடுடன் நீர்த்த ஐதரோ அயோடிக்கு அமிலத்தைச் சேர்த்து வினைபுரியச் செய்தால் உருத்தேனியம்(III) அயோடைடு உருவாகிறது:  
:  
பெண்டா அமீன் உருத்தேனியத்தை வெப்பப் பகுப்பு செய்தாலும் உருத்தேனியம்(III) அயோடைடு கிடைக்கிறது:  
:  
நீரேற்ற உருத்தேனியம்(III) குளோரைடுடன் பொட்டாசியம் அயோடைடின் நீரிய கரைசலைச் சேர்த்து வினைபுரியச் செய்தால் உப்பிடப்பெயர்வு வினை நிகழ்ந்து உருத்தேனியம்(III) அயோடைடு உருவாகிறது:  
:  
350 பாகை செல்சியசு வெப்பநிலை போன்ற சில நிபந்தனைகளில் பகுதிக் கூறுகளாக உள்ள தனிமங்கள் இணைந்தும் உருத்தேனியம்(III) அயோடைடு உருவாகிறது:  
:
# உருத்தேனியம்(III) அயோடைடு

## கட்டமைப்பு

உருத்தேனியத்தில் எண்முக ஒருங்கிணைப்பு வடிவத்துடன் உருத்தேனியம்(III) அயோடைடு நீட்டிக்கப்பட்ட கட்டமைப்பை ஏற்றுக்கொள்கிறது. உருத்தேனியம்(III) அயோடைடின் குணாதிசயத்தில் உள்ள ஐயம் காரணமாக இது ஆக்சோ ஆலைடு அல்லது ஐதராக்சி ஆலைடாக இருக்கலாம் என்று கருதப்படுகிறது,
# சுங்கை பட்டாணி தொடருந்து நிலையம்

**சுங்கை பட்டாணி தொடருந்து நிலையம்** (ஆங்கிலம்: *Sungai Petani Railway Station* மலாய்: *Stesen Keretapi Sungai Petani*); சீனம்: 双溪大年火车站) என்பது தீபகற்ப மலேசியா, கெடா மாநிலத்தின் தலைநகரமான சுங்கை பட்டாணி நகரில் உள்ள ஒரு தொடருந்து நிலையம் ஆகும். இந்த நிலையம் சுங்கை பட்டாணி மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் சுங்கை பட்டாணி நகரில் இந்த நிலையம் உள்ளது.
# சுங்கை பட்டாணி தொடருந்து நிலையம்

## பொது

- மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், சுங்கை பட்டாணி நகரில் புதிய தொடருந்து நிலையம் கட்டப்பட்டது. 10 சூன் 2014-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. இதற்கு முன்பு பன்னாட்டு விரைவு தொடருந்து சேவை (*International Express*) பயன்பாட்டில் இருந்தது.
# சுங்கை பட்டாணி தொடருந்து நிலையம்

## பொது

### சுங்கை பட்டாணி

சுங்கை பட்டாணி (*Sungai Petani*) நகரம்; கெடா, கோலா மூடா மாவட்டத்தில் உள்ள ஒரு நகரம். கெடா மாநிலத்தில் மிகப் பெரிய நகரமாகக் கருதப்படும் சுங்கை பட்டாணி நகரம், மாநிலத்தின் தலைநகரமான அலோர் ஸ்டார் (*Alor Setar*) மாநகரத்தில் இருந்து 55 கி.மீ. தொலைவில் உள்ளது.  
மலேசிய மொழியில் ’சுங்கை’ (*Sungai*) என்றால் ஆறு; ’பட்டாணி’ (*Petani*) என்றால் விவசாயி; சுங்கை பட்டாணி என்றால் விவசாயின் ஆறு என்று பொருள் படும். 1912-ஆம் ஆண்டிற்கு முன்னால் சுங்கை பட்டாணி எனும் ஒரு நகரம் இருந்ததாக வரலாற்றில் எந்தத் தடயமும் இல்லை.
# சுங்கை பட்டாணி தொடருந்து நிலையம்

## பொது

### கோல மூடா மாவட்டம்

சுங்கை பட்டாணி நகரம் ஒரு சின்னக் குடியேற்றப் பகுதியாய் மட்டுமே இருந்தது. மலாய்க்காரர்கள் ‘பெங்கூலி இம்’ எனும் கிராமத்தில் வாழ்ந்து வந்தனர். சீனர்கள் பெக்கான் லாமா எனும் பகுதியில் வாழ்ந்து வந்தனர். இந்தியர்கள் சுங்கை பட்டாணியின் சுற்று வட்டாரத் தோட்டங்களில் வாழ்ந்து வந்தனர்.  
அப்போது கோத்தா கோல மூடா எனும் நகரமே கோல மூடா மாவட்டத்தின் தலையாய பட்டணமாக இருந்து வந்தது. அந்தக் காலகட்டத்தில் வில்லியம் ஜார்ஜ் மெக்சுவல் என்பவர் கெடா மாநிலத்தின் பிரித்தானிய ஆலோசகராக இருந்தார்.
# சுங்கை பட்டாணி தொடருந்து நிலையம்

## பொது

### சுங்கை பட்டாணி உருவாக்கம்

அலோர் ஸ்டார் நகரத்திற்கும் கூலிம் நகரத்திற்கும் இடையே ஒரு புதிய நகரம் உருவாக்கப் பட வேண்டும் என்று மெக்சுவல் ஆசைப் பட்டார். அந்தச் சமயத்தில் கோலாலம்பூருக்கும் அலோர் ஸ்டார் நகருக்கும் இடையே புகைவண்டிச் சேவை தொடங்கப் பட்டது. புகைவண்டிகள் சுங்கை பட்டாணியில் நின்று சரக்குகளை ஏற்றிச் சென்றன.
# நந்திதா சாகா

**நந்திதா சாகா** (*Nandita Saha*) இந்தியாவைச் சேர்ந்த ஒரு மேசைப்பந்தாட்ட வீராங்கனையாவார். 2006 ஆம் ஆண்டு மெல்போர்னில் நடந்த பொதுநலவாய விளையாட்டுப் போட்டிகளில் கனடாவை தோற்கடித்து இந்தியாவுக்காக வெண்கலப் பதக்கத்தை வென்ற இந்திய மூவரில் இவரும் ஒரு பகுதியாக இருந்தார். 2010 ஆம் ஆண்டு நடைபெற்ற மூத்த தேசிய மேசைப்பந்தாட்ட வெற்றியாளர் போட்டியில் பெண்கள் ஒற்றையர் பிரிவில் வெண்கலப் பதக்கம் வென்றார். தேசிய வெற்றியாளர் போட்டியில் கலப்பு இரட்டையர் பிரிவில் இரண்டு முறை தங்கப் பதக்கம் வென்றுள்ளார். பல்வேறு உலக வெற்றியாளர், ஆசிய வெற்றியாளர் போட்டி, காமன்வெல்த் வெற்றியாளர் போட்டி, தெற்காசிய கூட்டமைப்பு வெற்றியாளர் விளையாட்டுகளில் இவர் இந்தியாவைப் பிரதிநிதித்துவப்படுத்தினார். 2002 இல் மான்செஸ்டர் காமன்வெல்த் விளையாட்டுப் போட்டிகளிலும் இந்தியாவைப் பிரதிநிதித்துவப்படுத்தினார். தற்போது இந்திய எண்ணெய் நிறுவனத்தில் பணிபுரிகிறார்.